 Raiisul wasaaraha Xukuumadda Federaalka ah ee Soomaaliya Mudane Cumar Cabdirashiid Cali Sharmaarke oo khudbad u jeediyay Xildhibaannada ayaa uga mahadceliyay sida ay Xukuumaddiisa ula xisaabtamayaan, isagoo baarlamaanka u faah faahiyay qorshaha xukuumadda ee ah Hiigsiga 2016-, sugidda amniga, siyaasadda iyo Federaaleynta dalka, dib u eegista dastuurka, hirgelinta Hanaanka doorashooyinka, Cadaaladda, tayeynta Wasaaradaha dowladda, dowlad wanaagga iyo xuquuqda aadanaha. 